Guvernul României

HOTĂRÂRE

privind completarea Anexei la Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate

    În temeiul art. 108 din Constituţia României, republicată,

    Guvernul României adoptă prezenta hotărâre:

    Art. I – Anexa la Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, republicată în Monitorul Oficial al României, Partea I, nr. 479 din 5 iunie 2020, cu modificările şi completările ulterioare, se modifică şi se completează după cum urmează:

    1. În sublista E «DCI-uri corespunzătoare medicamentelor imunologice folosite pentru producerea imunităţii active (sau folosite pentru prevenirea unor boli transmisibile), de care beneficiază unele segmente populaţionale în tratamentul ambulatoriu», la secțiunea E2: «**DCI-uri corespunzătoare medicamentelor imunologice folosite pentru producerea imunităţii active (sau folosite pentru prevenirea unor boli transmisibile), de care beneficiază unele segmente populaţionale în tratamentul ambulatoriu în regim de compensare 100% din preţul de referinţă**», după poziția 13 se adaugă o nouă poziție, poziția 14, cu următorul cuprins:

|  |  |  |
| --- | --- | --- |
| Nr.crt. | DCI | Cod ATC |
| 14. | Vaccin pneumococic polizaharidic CONJ. 23-VALENT ADS\*\* | J07AL02 |

Art. II - Prevederile prezentei hotărâri intră în vigoare la data publicării în Monitorul Oficial al României, Partea I.

PRIM-MINISTRU

ION-MARCEL CIOLACU